লাসা দাঙ্গা, ১৭৫০
লাসা দাঙ্গা তিব্বতের লাসা শহরে সংঘটিত একটি মাঞ্চু বিরোধী দাঙ্গা। এই দাঙ্গা ১৭৫০ খ্রিষ্টাব্দের ১১ই নভেম্বর শুরু হয় এবং বেশ কিছুদিন চলে। মাঞ্চু আম্বানদের দ্বারা 'গ্যুর-মেদ-র্নাম-র্গ্যাল (ওয়াইলি: 'gyur med rnam rgyal) নামক তিব্বতের শাসকের হত্যাকাণ্ডের ফলশ্রুতিতে এই দাঙ্গার সূত্রপাত ঘটে। এই দাঙ্গায় দুইজন মাঞ্চু আম্বান ছাড়াও একান্নজন চীনা সৈনিক ও ৭৭ জন চীনা নাগরিককে তিব্বতী জনতারা হত্যা করে।